നിപ്പ വൈറസിന്റെ ഉറവിടം കണ്ടെത്താന് വവ്വാലുകളെ പിടികൂടി തുടങ്ങി വലയില് കുടുങ്ങിയ മൂന്ന് വവ്വാലുകളുടെ സാമ്ബിളുകള് പരിശോധനയ്ക്കായി പൂന്നൈ വൈറോളജി ഇന്സ്റ്റിറ്റ്യൂട്ടിലേക്ക് അയക്കും കോഴിക്കോട്: നിപ്പ വൈറസിന്റെ ഉറവിടം കണ്ടെത്താന് വവ്വാലുകളെ പിടികൂടി തുടങ്ങി. കൊടിയത്തൂര് പഞ്ചായത്തിലാണ് വലവിരിച്ച് വവ്വാലുകളെ പിടികൂടിയത്. വലയില് കുടുങ്ങിയ മൂന്ന് വവ്വാലുകളുടെ സാമ്ബിളുകള് പരിശോധനയ്ക്കായി പൂന്നൈ വൈറോളജി ഇന്സ്റ്റിറ്റ്യൂട്ടിലേക്ക് അയക്കും. നിപ്പ വൈറസിന്റെ സാന്നിദ്ധ്യമുണ്ടോയെന്ന് കണ്ടെത്തുന്നതിന് വേണ്ടിയാണ് സാമ്ബിളുകള് പരിശോധനയ്ക്ക് അയക്കുന്നത്. നേരത്തെ വൈറസിന്റെ സാന്നിദ്ധ്യം പരിശോധിക്കുന്നതിനായി പന്നികളുടെ സാമ്ബിളുകള് ഇന്സ്റ്റിറ്റ്യൂട്ടിലേക്ക് അയച്ചിരുന്നു. പരിശോധന ഫലം ലഭിക്കുന്നതോടെ ഉറവിടം സംബന്ധിച്ച അന്തിമ തീരുമാനമുണ്ടാകുമെന്നാണ് വിലയിരുത്തല്. പൂന്നൈ വൈറോളജി ഇന്സ്റ്റിറ്റ്യൂട്ടില് നിന്ന് എത്തിയ അസി.ഡയറക്ടര് ഡോ.ബാലസുബ്രഹ്മണ്യം, ഡോ.മങ്കേഷ് ഗോഖലെ എന്നിവരുടെ നേതൃത്വത്തിലുള്ളസംഘത്തിന്റെ നേതൃത്വത്തിലാണ് വലവിരിച്ചത്. ഇവയുടെ സ്രവം പരിശോധിക്കും. വവ്വാലുകളെ നിരീക്ഷിക്കാന് ഇന്ഫ്രാറെഡ് ക്യാമറകള് സ്ഥാപിക്കും. അതേസമയം സംസ്ഥാനത്ത് നിപ്പ ആശങ്ക അകലുകയാണ്. ഇതുവരെ പരിശോധനയ്ക്കായി അയച്ച 88 സാമ്ബിളുകള് നെഗറ്റീവ് ആയതോടെയാണ് നിപ്പ ആശങ്ക അകലുന്നുവെന്ന വിലയിരുത്തലില് ആരോഗ്യപ്രവര്ത്തകര് എത്തിയത്. രണ്ട് പേരുടെ പരിശോധനാ ഫലം കൂടി ഇന്ന് ലഭിക്കും.